**MEĐUNARODNO PRIVATNO PRAVO – PISANI DIO ISPITA**

Zagreb, 5. travnja 2017.

ODGOVORITE NA SLJEDEĆA PITANJA:

**NAPUTAK:**

1. **ZA SVAKI FORMALNI PRAVNI IZVOR KOJI U TESTU PRVI PUT SPOMINJETE NAPIŠITE PUNI NAZIV I RELEVANTNU GODINU!**
2. **ODGOVORE (NA PITANJA OD 1-5) PIŠITE REDOSLIJEDOM POTPITANJA!**
3. **NAVEDITE OZNAKU PITANJA I POTPITANJA NA KOJE ODGOVARATE!**
4. **NA PITANJA ODGOVARAJTE CJELOVITIM REČENICAMA!**
5. **NEČITKO NAPISANE ODGOVORE NE MOŽEMO POZITIVNO OCIJENITI.**

**1. POVIJEST MPP-A I SUVREMENI MPP**

1. Navedite tri građanskopravne kodifikacije iz 19.stoljeća i usporedite njihova kolizijska pravila koja sadrže poveznicu državljanstvo s modernim kodifikacijama MPP-a.
2. Objasnite važnost europskih međunarodnih ugovora u EUMPP-u i navedite onaj čije teritorijalno polje primjene je šire od EU.
3. Objasnite važnost UNCITRAL-a za mpp u širem smislu i navedite dva pravna akta donesena u radu te međunarodne institucije.

**2. MPP – OPĆI DIO**

1. Navedite tri stajališta uredaba EU izražena o institutu *renvoi.*
2. Objasnite prilagođavanja u mpp-u te metode prilagođavanja. Primjenjuje li se prilagođavanje u EUMPP-u? Objasnite.
3. Kojim vrstama kolizijskih pravila se uređuju instituti javni poredak i fraudoloznost u hrvatskom ZMPP-u? Definirajte ih. Naznačite suvremeni trend kada je riječ o ta dva instituta mpp-a.

**3. POSEBNI DIO MPP-A**

1. Objasnite pravno djelovanje Haaške konvencije o mjerodavnom pravu iz 1961. i što to znači za izvore hrvatskog mpp-a.
2. Na primjeru HK iz 1971. objasnite pravilo i dvije iznimke od pravila pri određivanju mjerodavnog prava.
3. Objasnite koji izvori i kako uređuju osobni statut apatrida u hrvatskom MPP-u.

**4. EUMPP**

1. Izbjegavajuća klauzula u uredbi Rim I. Navedite sve vrste.
2. Kako uredba Rim II uređuje objektivnu poveznicu koja će u praksi imati prednost u primjeni ako ne predleži stranačka autonomija.
3. Objasnite i navedite mjerodavno pravo za industrijsku akciju.

**5. MEĐUNARODNO GRAĐANSKO PROCESNO PRAVO**

1. Što je to dvostruka egzekvatura u MGPP-u? (Uvažit ćemo oba moguća odgovora.)
2. Kako BU I *bis* uređuje prorogiranu nadležnost? Navedite sve vrste.
3. Kako BU I *bis* definira odluku?